**LĒMUMS**

Liepājā

|  |  |
| --- | --- |
| 2021.gada 11.novembrī |  Nr.449/15(prot. Nr.15, 44.§) |

Par projektu “Infrastruktūras attīstība

stadionā “Daugava”, Jūrmalas parks 3,

Liepājā, 1.kārta un 2.kārta”

Pamatojoties uz likuma “Par pašvaldībām” 14.panta otrās daļas 1. un 3.punktu, 15.panta pirmās daļas 1., 2. un 6.punktu un Liepājas pilsētas attīstības programmas 2015.-2020.gadam pielikuma Nr.2.1. “Rīcību plāns 2015.-2020.gadam” Rīcību Nr.1.3.4.(4.) “Turpināt attīstīt atbilstošu sporta infrastruktūru pilsētā (daudzfunkcionāla sporta kompleksa izveide, ūdens sporta bāzes modernizācija, tenisa kortu rekonstrukcija, sporta bāze “Draudzība”) un sporta inventāra, aprīkojuma iegāde”, Liepājas valstspilsētas pašvaldības dome **nolemj:**

1. Atbalstīt projekta “Infrastruktūras attīstība stadionā “Daugava”, Jūrmalas parks 3, Liepājā, 1.kārta un 2.kārta” (turpmāk arī - Projekts) sagatavošanu un iesniegšanu finansējuma saņemšanai Latvijas valsts budžeta finansētās programmas “Reģionālās attīstības atbalsta pasākums - infrastruktūras pielāgošana un uzturēšana” projektu konkursa 1. un 2.kārtas ietvaros, kuru organizē Valsts reģionālās attīstības aģentūra sadarbībā ar biedrību “Latvijas Futbola federācija”.

2. Projekta 1.kārtas kopējās attiecināmās izmaksas 545 285,17 EUR (pieci simti četrdesmit pieci tūkstoši divi simti astoņdesmit pieci *euro* un 17 centi) apmērā, no kurām:

2.1. valsts budžeta finansējums - 256 696,00 EUR (divi simti piecdesmit seši tūkstoši seši simti deviņdesmit seši *euro*);

2.2. Liepājas valstspilsētas pašvaldības finansējums - 288 589,17 EUR (divi simti astoņdesmit astoņi tūkstoši pieci simti astoņdesmit deviņi *euro* un 17 centi).

3. Projekta 2.kārtas kopējās attiecināmās izmaksas 547 179,24 EUR (pieci simti četrdesmit septiņi tūkstoši viens simts septiņdesmit deviņi *euro* un 24 centi) apmērā, no kurām:

3.1. valsts budžeta finansējums - 244 599,34 EUR (divi simti četrdesmit četri tūkstoši pieci simti deviņdesmit deviņi *euro* un 34 centi);

3.2. Liepājas valstspilsētas pašvaldības finansējums - 302 579,90 EUR (trīs simti divi tūkstoši pieci simti septiņdesmit deviņi *euro* un 90 centi).

4. Nodrošināt 2022.gadā Projekta īstenošanai nepieciešamo Liepājas valstspilsētas pašvaldības līdzfinansējumu 591 169,07 EUR (pieci simti deviņdesmit viens tūkstotis viens simts sešdesmit deviņi *euro* un 7 centi).

5. Noteikt, ka Projekta īstenošanai nepieciešamais Liepājas valstspilsētas pašvaldības līdzfinansējums var tikt precizēts pēc publiskā iepirkuma rezultātiem.

6. Liepājas pilsētas pašvaldības iestādes “Liepājas pilsētas pašvaldības administrācija” Finanšu pārvaldei plānot Projektam nepieciešamo finansējumu Liepājas valstspilsētas pašvaldības budžetā, nepieciešamības gadījumā piesaistot kredīta resursus.

7. Paredzēt, ka gadījumā, ja Valsts kases aizņēmums netiks piešķirts pilnā Projektam paredzētajā apjomā, finansējuma daļa, par kuru netiks saņemts Valsts kases aizdevums, tiks finansēta no pašvaldības budžeta līdzekļiem, kas ir neatkarīgi no aizņēmuma Valsts kasē.

8. Pilnvarot Liepājas valstspilsētas pašvaldības izpilddirektoru parakstīt visu ar Projektu saistīto dokumentāciju, t.sk. Projekta pieteikumu, līgumu ar Valsts reģionālās attīstības aģentūru, pakalpojuma sniedzēju līgumus, Projekta un tā izpildi pamatojošos dokumentus, pārskatus.

9. Uzdot Liepājas pilsētas pašvaldības iestādes “Liepājas pilsētas pašvaldības administrācija” Attīstības pārvaldei iekļaut projektu “Infrastruktūras attīstība stadionā “Daugava”, Jūrmalas parks 3, Liepājā, 1.kārta un 2.kārta” Liepājas pilsētas attīstības programmas 2015.-2020.gadam pielikumā Nr.2.2. “Investīciju plāns 2015.-2020.gadam”.

10. Liepājas valstspilsētas pašvaldības domes priekšsēdētāja vietniekam kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Domes priekšsēdētāja birojam, Domes priekšsēdētāja vietniekam, Izpilddirektora birojam, Attīstības pārvaldei, Finanšu pārvaldei, Juridiskajai daļai, SIA “OC Liepāja”, SIA “Liepājas Olimpiskais centrs” |